Carl Haglund
Carl Christoffer Haglund (sündinud 29. märtsil 1979 Espoos) on Soome poliitik, juunist 2012 kuni juunini 2016 Soome Rootsi Rahvapartei esimees. Ta oli 2009–2012 Euroopa Parlamendi liige. 10. juunil 2012 valiti Haglund Soome Rootsi Rahvapartei esimeheks. 5. juulil 2012 võttis ta eelmiselt partei esimehelt Stefan Wallinilt üle ka kaitseministri portfelli Jyrki Kataineni valitsuses. 24. juunist 2014 kuni 29. maini 2015 oli ta kaitseminister Alexander Stubbi valitsuses.